
Članak se dotiče nekih dijelova pobudnice pape Franje Amoris 
laetitia koja su u katoličkoj javnosti izazvala najveće polemike, kao 
što su određene točke unutar osmoga poglavlja koje se odnose na 
pripuštanje pričesti rastavljenih i civilno ponovno vjenčanih parova. 
Teza koju članak nudi jest da je ono što spomenute točke čini sporni- 
ma nerijetko pogrješan okvir za tumačenje te pristup razumijevanju 
pobudnice Amoris laetitia. Smatrajući da je filozofija Karola Wojtyte 
prikladna za stvaranje interpretacijskoga okvira za tumačenje pobud- 
nice, članak će ukratko prikazati glavne uvide u Wojtytinu filozofiju 
kako bi oni poslužili za tumačenje onih mjesta pobudnice koja su u 
dijelu katoličke javnosti izazvala polemike. Poseban naglasak bit će 
na razjašnjavanju mjesta koja govore o pripuštanju pričesti rastavlje- 
nih i civilno ponovno vjenčanih. Članak pokazuje da Amoris laetitia 
ne donosi promjenu u službenom nauku Crkve, ali donosi promjenu 
u pastoralnom pristupu. 


Ključne riječi: Amoris laetitia, papa Franjo, dubia 


UvoD 


Papa Franjo je 2016. objavio apostolsku pobudnicu Amoris laetitia 
(Radost ljubavi) sa svrhom da donese kršćanski navještaj o obitelji 
koji je ,uistinu radosna vijest."!. Pobudnica je objavljena nakon tzv. 
izvanredne sinode o obitelji održane 2014. godine i službene sinode 
održane godinu dana poslije. Već su i rasprave na sinodama izazva- 


Papa Franjo, Amoris laetitia - Radost ljubavi. Postsinodalna apostolska pobudnica 
biskupima, prezbiterima i dakonima, posvećenim osobama, kršćanskim supruz- 
ima i svim vjernicima laicima o ljubavi u obitelji, Kršćanska sadašnjost, Zagreb, 
2016., čl. 1. U daljnjem tekstu: AL. 

le burne rasprave u katoličkoj javnosti, a sve je kulminiralo žesto- 
kim kritikama dijela katoličkih intelektualaca na samu apostolsku 
pobudnicu. Najveće polemike izazvale su određene točke unutar 
osmoga poglavlja Amoris laetitia koje se odnose na pripuštanje pri- 
česti rastavljenih i civilno ponovno vjenčanih parova. 

Već u trećem poglavlju pobudnice papa Franjo nagoviješta 
nešto od pastoralnog pristupa koji će poslije predložiti u osmom 
poglavlju, koje je izazvalo najviše kritika: ,Evanđelje obitelji hrani i 
ono sjeme koje još uvijek čeka da sazrije i mora njegovati ona stabla 
koja su se osušila i koja se nipošto ne smije zanemarivati', kako bi, 
počevši od Kristova dara u sakramentu, bračni parovi “strpljivo bili 
vođeni još dalje te dosegli bogatiju svijest i puniju integraciju toga 
otajstva u svome životu'."* Papa Franjo ovdje objašnjava svrhu pas- 
toralnog pristupa koji predlaže, a to je integracija punine Kristova 
otajstva o braku i obitelji u život svakoga bračnoga para.* Ujedno, 
Papa nedvojbeno potvrđuje esencijalna svojstva ženidbe: jedinstvo, 
otvorenost životu, vjernost i nerazrješivost.* Ipak, dinamika između 
afirmacije onoga što je esencijalno i nepromjenjivo te ostvarenje toga 
u okolnostima konkretnih osoba ovdje i sada ono je što je izazvalo 
nerazumijevanje i kritike. 

Svrha ovog rada je ponuditi prikladno tumačenje dijelova 
pobudnice koji su izazvali polemike i ponuditi odgovore na neke 
najčešće kritike. Tumačenje će biti temeljeno na filozofskoj misli 
Karola Wojtyte, pri tome ne implicirajući kako je određena filozo- 
fija (pa čak ni filozofija budućeg pape) na istoj ravni kao službeni 
nauk Crkve. Wojtytina objašnjenja odnosa subjektivnog i objektiv- 
nog aspekta stvarnosti, primijenjena na područje etike i moralne 
teologije, daju prikladan okvir za tumačenje i odgovor na kritike. 
Stoga će prvi dio članka biti posvećen sažetom iznošenju određenih 
postavki Wojtytine filozofije relevantnih za tumačenje pobudnice, 
dok će u drugom biti ponuđen odgovor na neke najčešće kritike. 

Analiza provedena u članku bit će primarno filozofska. Kao 
takva, ona zahtijeva i teološko dovršenje, za što u ovom članku 
neće biti mjesta. No filozofskom analizom moguće je pokazati što je 


* ALELT76. 

Detaljnije o Franjinom pastoralnom pristupu u Pobudnici, vidi: Jadranka Garmaz 
i Antun Volenik, Pastoralni i odgojno-katehetski naglasci sedmog i osmog poglav- 
lja posinodalne pobudnice Amoris laetitia, Obnovljeni Život : časopis za filozofiju 
i religijske znanosti 72, (2017.), 1, 93-108. 

“ALL 77. 

Zbog ograničenosti prostora ovdje nudim sažete odgovore na samo neke od kri- 
tika. Detaljnije odgovore i obrazloženja donosim u: Hrvoje Vargić, Amoris laetitia 
— vjernost ili lom? Od Wojtyte do pape Franje, Salesiana, Zagreb, 2019. 

istina o stvarnosti u moralnom i antropološkom redu kako bi dose- 
gnuta istina mogla rasvijetliti i razne teološke pristupe tom pitanju. 
Legitimnost ovakvog pristupa ogleda se u činjenici da je istina jed- 
na i cjelovita i stoga, ako su filozofski uvidi u ovom članku istiniti, 
teološka tumačenja moraju nužno biti u skladu s njima i obratno. 


1. METODOLOŠKE PRETPOSTAVKE TUMAČENJA 


Prije nego što je postao papa Ivan Pavao II., Karol Wojtyta bio 
je vrstan filozof fenomenološkog i personalističkog usmjerenja.“ U 
njegove rane filozofske radove obično se ubraja njegova habilitaci- 
ja na temu mogućnosti zasnivanja kršćanske etike na filozofskom 
sustavu Maxa Schelera“, zatim niz članaka poznatijih pod nazivom 
»lublinska predavanja"?, dva kapitalna djela, Osoba i čin? i Ljubav i 
odgovornost!" te rukopisi koji su kasnije objavljeni kao knjiga Čovjek 
u području odgovornosti!!. 

Kao fenomenolog Wojtyta smatra da svaka adekvatna filozof- 
ska analiza u području antropologije i etike treba kao polazište 
uzeti analizu življenog iskustva osobe.!? Iskustvo treba analizirati 
fenomenološkom metodom, ali ga ne treba shvaćati fenomenalistički 
(senzistički), tj. svodeći ga samo na osjetilno iskustvo. Wojtyla ističe 
da je iskustvo ,uvijek prvi i osnovni stadij ljudske spoznaje i u 
njemu je, poradi dualističke strukture spoznavajućeg subjekta, 
sadržan ne samo osjetni nego također i intelektualni elemenat"15. 
Stoga je i definicija iskustva za Wojtytu ,direktan kognitivni sus- 


I nakon što je postao papa Wojtyla ističe da će ,ostati predan fenomenološkom 
pokretu i da smatra samoga sebe fenomenologom, iako neće moći više aktivno 
sudjelovati u debatama u fenomenološkoj zajednici". Usp. Hans Kčchler, Karol 
Wojtyta's Notion of the Irreducible in Man and the Quest for a Just World Order, 
Karol Wojtyta's philosophical legacy, The Council for Research in Values and 
Philosophy, Washington, D.C., 2013, 169. 

Karol Wojtyla, Ocena možliwosSci zbudowania etyki chrzeScijaniskiej przy 
zaltoženiach systemu Maksa Schelera, TN KUL, Lublin, 1959. 

Karol Wojtyla, Person and Community: Selected Essays, 4th edition, Peter Lang, 
New York, 2008. U daljnjem tekstu: Person and Community. 

?% Karol Wojtyla, Osoba i čin, Verbum, Split, 2017. U daljnjem tekstu: Osoba i čin. 
Karol Wojtyla, Ljubav i odgovornost, Verbum, Split, 2009. U daljnjem tekstu: 
Ljubav i odgovornost. 

N=—Karol Wojtyta, Man in the field of responsibility, St. Augustine's Press, South 
bend, Indiana, 2011. U daljnjem tekstu: MFR. 

Vidi npr. Karol Wojtyla, Osobna struktura samoodređenja, Obnovljeni život, 34 
(1979.) 1, 6. U daljnjem tekstu: Osobna struktura. 

13. [sto, 7. 

ret s objektivnom stvarnošću"!“. Iskustvo koje je temelj za razumi- 
jevanje čovjeka je ,potpuno i sveobuhvatno te isto tako slobodno 
od svih unaprijed formiranih mišljenja, izvedenih iz ovog ili iz onog 
filozofskog sistema". !5 

Uzimajući ovo u obzir, može se reći da je za prikladno razu- 
mijevanje moralne stvarnosti o kojoj se govori u pobudnici Amoris 
laetitia, potrebno početi od razumijevanja konkretnog čovjeka ovd- 
je i sada, a ne od apstraktnih ideja, normi i sl. Isti pristup dijeli i 
papa Franjo, koji u pobudnici Evangelii gaudium govori da su ,,stvar- 
nosti važnije od ideja"!*. Za obojicu konkretna stvarnost uvijek ima 
prednost nad apstraktnim idejama. To ne znači da se apstraktne 
norme zanemaruju, već se metodološki usmjerava na ono konkret- 
no kako bi se uvidjelo kako se u konkretnoj stvarnosti ostvaruje 
apstraktna norma. 

Usmjeravajući se na konkretno iskustvo, postupno se izno- 
si na svjetlo složena struktura stvarnosti. Wojtylinim riječima, 
»objašnjavajući sve više slijedimo objekt koji nam je dan u iskust- 
vu, onako kako nam je dan. Sve bogatstvo, raznovrsnost i složenost 
spoznaje pojavljuju se pred nama".!Z Svakoj pojedinoj okolnosti tre- 
ba dati dužnu pozornost u svim njezinim vidovima. Stvarnosti tre- 
ba dopustiti da se pokaže i da progovori što stvarnost jest u cijelom 
svom bogatstvu i slojevitosti, bez apriornog isključivanja ijednog 
dijela stvarnosti. Na sličan pristup poziva papa Franjo kad kaže da 
trebamo ,izbjegavati prosudbe koje zanemaruju složenost različitih 
okolnosti"! te da treba pažljivo razlučivati različite situacije.!? Tek 
nakon strpljivog dopuštanja stvarnosti da se pokaže, moguće je pro- 
drijeti u esencijalne i objektivne elemente stvarnosti. 

Konkretna osoba i njezino iskustvo su, dakle, privilegirano 
mjesto istraživanja. Wojtyta ističe da tog konkretnog čovjeka, izme- 
đu ostalog, treba promatrati pod vidikom svijesti i subjektivnosti. 
Iako u ranijoj fazi Wojtyta prihvaća tradicionalnu aristotelovsko- 
tomističku filozofiju gotovo bez ograda, u kasnijoj fazi ističe nekoliko 


Jaroslaw Kupczak O. P., Destined for Liberty: The Human Person in the 
Philosophy of Karol Wojtyta/John Paul II, The Catholic University of America 
Press, Washington, D.C., 2000., 74. 


15 Osobna struktura, 7. 

Papa Franjo, Evangelii gaudium - Radost evanđelja. Apostolska pobudnica bisk- 
upima, prezbiterima i đakonima, posvećenim osobama i svim vjernicima laicima 
o naviještanju evanđelja u današnjem svijetu, Kršćanska sadašnjost, Zagreb, 
2013., čl. 231-233. U daljnjem tekstu: EG. 

17 Osoba ičin, 43. 

18 AL, čl. 296. 

19 ]sto, čl. 298. 


Crkva u svijetu 57 (2022) suppl. 1, 91-109 


snažnih prigovora.?“% Jedan od najvažnijih prigovora je da tradicio- 
nalna filozofija nije dovoljno uzela u obzir ono što je u ljudskoj osobi 
nesvodljivo — subjektivnost i svijest.?! Prema Wojtyti, tradicional- 
na filozofija čovjeka svodi na ostatak svijeta (kozmosa) i ne uspije- 
va zahvatiti taj unikatni dio u osobi, njezinu subjektivnost. Stoga 
naglašava da tradicionalna metafizička analiza treba biti nadopu- 
njena onom fenomenološkom, koja može adekvatno opisati subjek- 
tivnost čovjeka.?? 

Važno je naglasiti da se analiza subjektivnosti ne može provodi- 
ti samo na planu svijesti jer bi to vodilo u krajnost subjektivizma. 
Osoba se otkriva kroz čin i čini otkrivaju osobu. Čini svoj sadržaj 
objavljuju u svijesti, ali istovremeno objavljuju i osobu kao djelujući 
subjekt. Svijest i djelovanje osobe, subjektivni i objektivni vid čina 
trebaju se promatrati u međusobnu nadopunjavanju, kako bi se ana- 
liziralo cjelovito iskustvo čovjeka, a ne tek dijelovi toga iskustva.?3 

Reafirmirajući čovjekovu subjektivnost, Wojtyta istovremeno 
poziva na nadvladavanje opreke subjektivizam-objektivizam, u kojoj 
se bilo subjektivni bilo objektivni pol, apsolutiziraju.?* Čovjek nije ni 
čista svijest, a ni puko objektivno biće svedivo samo na razinu svoje 
naravi, tj. onoga što dijeli sa svim drugim ljudskim bićima. Subjek- 
tivnost i objektivnost dva su međusobno nadopunjujuća pogleda na 
istu stvarnost. Čovjek je istovremeno subjekt i objekt te on treba biti 
promatran i pod objektivnim i pod subjektivnim vidikom.? 

Ova metodološka napomena omogućuje i da se uvidi kako 
većina kritika pobudnice Amoris laetitia proizlazi iz pozicija jedno- 
stranog objektivizma. Isto polazište vidljivo je i kod tzv. dubia, pet 
pitanja koja su papi Franji i kardinalu Gerhardu Milleru, ondaš- 
njemu prefektu Kongregacije za nauk vjere, 19. rujna 2016. godi- 
ne uputila četvorica kardinala.?* Dubia od drugog do petog pitanja 
pitaju vrijedi li i dalje nauk o postojanju apsolutnih moralnih normi 


2 Oevoluciji Wojtylina odnosa prema tomizmu, vidi: Douglas Flippen, Was John 


Paul II a Thomist or a Phenomenologist?, Faith & Reason 31 (2006.) 1, 65-106. 


?1 Karol Wojtyla, Thomistic Personalism. Person and Community, 170-171. 


?2 Karol Wojtyla, Subjectivity and Irreducible in the Human Being, Person and 


Community, 215-216. 

25 Usp. Osoba i čin, 46-47. 

24 Karol Wojtyla, Subjectivity and Irreducible in the Human Being, Person and 

Community, 210. 

25 Ljubav i odgovornost, 13. 

*& Usp. Edward Pentin, Full Text and Explanatory Notes of Cardinals' Questions 
on 'Amoris Laetitia', National Catholic Register, 16. 11. 2016. Dostupno na [URL: 
http://www.ncregister.com/blog/edward-pentin/full-text-and-explanatory- 
notes-of-cardinals-questions-on-amoris-laetitia, pristupljeno 8. 6. 2022.] 

koje zabranjuju intrinzično zle čine i koje su obvezujuće bez iznim- 
ke, može li se još govoriti o objektivnoj situaciji teškog habitualnog 
grijeha, vrijedi li još da se objektivno zao čin ne može pretvoriti u 
subjektivno dobar čin, vrijedi li da savjest nikad ne može biti legi- 
timirana da opravda iznimke apsolutnim moralnim normama koje 
zabranjuju intrinzično zle čine po svom predmetu i sl. Odgovor na 
sva ova pitanja je potvrdan i on zapravo nije osobito kompliciran: 
objektivno zli čini ostaju i dalje takvi, savjest i dalje ne može izmi- 
šljati iznimke od apsolutnih moralnih norma itd. Ali ono što se može 
vidjeti kod dubia jest da ona svaki put pitaju o objektu i objektivnoj 
strani moralnosti: postoje li i dalje objektivne istine, postoje li apso- 
lutne moralne norme i sl., ali nijednom ne pitaju o subjektu. I tu je 
vidljivo da je pola analize potpuno ispušteno iz vida: odgovarajući na 
dubia, mnogo toga će se znati o objektu, a gotovo ništa o subjektu. 
Nadvladavanje subjektivizma i jednostranog objektivizma o 
kojem Wojtyla govori, kad se preslika na područje etike i moralne 
teologije, rezultira time da se etika treba smjestiti negdje ,između" 
kazuističke i situacijske etike, izbjegavajući obje krajnosti.?7 Situ- 
acijska etika, koja kaže da ne postoje norme koje bi transcendirale 
situaciju, neprihvatljiva je i Wojtyli i papi Franji.?23 S druge strane, 
Wojtyla ističe ograničenja kazuistike: ona je uvijek pokušaj da se na 
neki način izvana aproksimira ono što je konkretno i iznutra, ona 
nikad ne može zahvatiti do kraja originalnost svakog čina volje.?? 
Ona pokušava objektivizirati ono što je subjektivno, što se nikada ne 
može u potpunosti učiniti. Ona je svakako potrebna, ali nije dovolj- 
na i stoga Wojtyla govori da je ,možda tzv. “formacija savjesti bitnija 
nego što je apstraktna kazuistika".* Upravo je ta formacija savje- 
ti temelj pastoralnog razlučivanja o kojem će govoriti papa Franjo. 


2. NAJČEŠĆI PRIGOVORI POBUDNICI AMORIS LAETITIA I ODGOVOR 
NA NJIH 

2.1. Subjektivnost i relativizacija grijeha 

Amoris laetitia nastavlja proces koji je započeo Wojtyta i rasvjet- 


ljava odnos subjektivnog i objektivnog aspekta moralnosti i grijeha 
u kontekstu rastavljenih i civilno ponovno vjenčanih. Na temelji- 


?7 Usp. MFR, 65. 
28 Da bi odbacio svaku primisao situacionizma, Franjo podsjeća kako ,Crkva ni na 
koji način ne može odustati od toga da predlaže puni ideal braka, Božji plan u 
svoj njegovoj veličini". AL, čl. 307. 

?2 Usp. MFR, 64. 


8 Isto. 

ma duge tradicije Crkve pobudnica ponovno ističe kako kod svakog 
grijeha postoji objektivni aspekt, tj. objektivna kvaliteta čina, kao 
i onaj subjektivni. Objektivni vidik grijeha predstavlja sama mate- 
rija grijeha, koja može biti objektivno teška ili laka. Subjektivni 
aspekt predstavljaju svijest i sloboda osobe koja čini grijeh. Subjek- 
tivni čimbenici grijeha ne mogu promijeniti objektivnu narav grije- 
ha. Čak i ako osoba nije nimalo svjesna onoga što čini i ako joj je 
sloboda u činu sasvim umanjena, grijeh ostaje objektivno težak po 
snazi svojega objekta. 

U pobudnici Franjo ističe: ,Stupanj odgovornosti razlikuje se 
od slučaja do slučaja, te pojedini čimbenici mogu ograničiti nečiju 
sposobnost odlučivanja."! Ta rečenica odražava opće mjesto u kato- 
ličkom nauku, naime to da smanjena svijest i sloboda osobe koja 
čini grijeh mogu umanjiti njezinu odgovornost za počinjeni grijeh. 
Katekizam Katoličke Crkve naglašava kako je, da bi neki grijeh bio 
smrtan, potrebno zadovoljiti tri uvjeta: ,Smrtni je grijeh onaj koje- 
mu je objekt teška stvar, a učinjen je pri punoj svijesti i slobodnim 
pristankom."?? 

Moguće je da osoba počini grijeh koji je po svojoj materiji težak, 
ali da ta osoba pritom nije u stanju smrtnoga grijeha jer joj nedo- 
staje svijesti ili slobode pri izvršavanju čina. Rastavljeni i civilno 
ponovno vjenčani parovi nedvojbeno čine grijeh teške materije, ali 
mogu postojati bar neki među njima koji nisu u stanju smrtnoga 
grijeha jer su im svijest ili sloboda umanjeni. 

Franjo u trećemu poglavlju pobudnice ističe da ,iako nauk tre- 
ba jasno izložiti, valja izbjegavati prosudbe koje zanemaruju slože- 
nosti različitih okolnosti, te obratiti pozornost na način na koji 
osobe proživljavaju te okolnosti, odnosno zbog njih trpe".** Dakle, 
nauk treba jasno izložiti. Može se reći: grijeh se treba nazvati grije- 
hom. Ipak, objektivna strana grijeha nije sve što se može i treba ista- 
knuti. Grijeh se uvijek događa u činu osobe, a kako naučava Wojtyta 
- čin osobe ima svoju subjektivnu i objektivnu dimenziju. Franjo 
poziva da se s jednakim marom promotre obje dimenzije. Stoga tre- 
ba odbaciti sve one kritike koje bi tumačile kako Franjo relativizira 
grijeh ili daje opravdanje za život u neredovitim okolnostima.?* 


3 AL, ČL 79. 

92 Katekizam Katoličke Crkve, Glas koncila, Zagreb, 2016., čl. 1857. U daljnjem 
tekstu: KKC. 

83 ALL 79 


%4  Vidinpr. Jean-Michel Gleize, Amoris Laetitia: Considerations on Chapter 8, sspx. 
org, 2016. Dostupno na [URL: https://sspx.org/en/amoris-laetitia-sspx-gleize, 
pristupljeno 8. 6. 2022.] 

Dakle, može se dogoditi da neki parovi u ,drugom braku" nisu 
u stanju smrtnog grijeha, ali da bi se to ustanovilo, moraju se ana- 
lizirati subjektivni elementi moralnog čina — svijest i sloboda. Za 
to nije dovoljna samo kazuistika, nisu dovoljna samo opća pravila, 
nego je potrebno razlučivanje jer razlučivanje je metoda koja uspi- 
jeva doprijeti do subjektivnog elementa moralnosti. Kako pokazu- 
je Wojtyta, razlučivanje je potrebno jer apstraktna analiza ne može 
dosegnuti sve aspekte moralnosti. Razlučivanje ima svrhu objek- 
tiviziranja onoga što je po sebi subjektivno. Objektivizacija u tom 
smislu znači stajanje izvan iskustva, izvlačenje iskustva moralnosti 
izvan subjektivnoga konteksta u kojemu ono nužno uvijek nastaje. 
Ta objektivizacija skupa s izvlačenjem na teorijski plan mora pose- 
bice naglasiti egzistencijalni sadržaj, nipošto ga ne smije zanema- 
riti.** Također, razlučivanje omogućuje prodiranje u konkretnost i 
originalnost svakoga praktična čina, tj. tada dopire ondje gdje kazu- 
istika ne može. Amoris laetitia govori o pastoralnoj pratnji parova 
u neredovitim okolnostima koja im treba pomoći da razumiju svo- 
je stanje u svjetlu nauka Crkve i uputa biskupa: ,Riječ je o putu 
praćenja i razlučivanja koji navodi vjernike da osvijeste svoje sta- 
nje pred Bogom. Razgovor sa svećenikom, u unutarnjem forumu, 
pomaže im donijeti ispravan sud..." Dakle, razlučivanje nije hod 
prema subjektivizmu, ono je metoda i postupak izvlačenja onoga što 
je po sebi subjektivno te osvjetljavanje toga objektivnim principima 
božanskoga nauka o moralu. Važno je da se u unutarnjemu foru- 
mu objektivizira ono što je subjektivno i uvidi kako to subjektivno 
odgovara moralnoj normi u određenim okolnostima. 

Zbog tih razloga papa Franjo podsjeća da bi pastiri trebali 
»prikladno razlučivati situacije" u kojima se neki vjernici nalaze." 
Služeći se riječima Benedikta XVI., navodi da ,nešto sasvim drugo 
nova je veza proizašla iz nedavnog razvoda, uz sve patnje i konfuzi- 
je koje to za sobom povlači za djecu i cijele obitelji, ili ako je riječ o 
nekome tko je uporno propuštao ispunjavati obiteljske obveze. Mora 
biti jasno da to nije ideal koji evanđelje predlaže za brak i obitelj".? 
Dakle, mora biti jasno da to nije ideal, kao što se mora pomno razlu- 
čivati kakav će se pastoralni pristup primijeniti s obzirom na razli- 
čitost situacija i osobnih okolnosti. 


%5 Karol Wojtyla, The Problem of the Theory of Morality, Person and Community, 
135. 

% AL, čl. 300. 

37 ALI. 79. 

35 Isto, čl. 298. 

2.2. Trostruka podjela grijeha 


Pozivajući se na pobudnicu Pomirenje i pokora, neki su auto- 
ri uputili kritiku kako bi stajalište koje bi izražavalo da osoba čini 
grijeh koji je težak po materiji, ne nalazeći se istovremeno u stan- 
ju smrtnoga grijeha, uvodilo trodijelnu podjelu grijeha na teški, 
smrtni i laki grijeh.*? Ivan Pavao II. u Pomirenju i pokori odbacuje 
mogućnost takve podjele: ,Tijekom sinode neki su biskupi predložili 
trostruku podjelu grijeha na lake, teške i smrtne. Ovakva trostruka 
podjela može ilustrirati činjenicu da postoji stupnjevitost ozbiljnos- 
ti (težine) između teških grijeha. Ali još uvijek ostaje istinito da je 
esencijalna i bitna distinkcija između grijeha koji uništavaju milost 
i onih koji ne uništavaju nadnaravni život. Ne postoji srednji put 
između života i smrti." 

Važno je ispravno razumjeti što Ivan Pavao II. ovdje govori. 
Ponajprije, on prepoznaje da može postojati stupnjevitost između 
grijeha koji su teški po materiji.“! Naravno, ta stupnjevitost ili razli- 
ka u kvantiteti podjela je koja se događa pri vrjednovanju ozbiljnosti 
materije. Tako se i među grijesima koji su po materiji teški razlikuju 
oni kojima je materija teža i kojima je materija lakša (npr. ubojstvo 
— krađa). Ta stupnjevitost ne niječe činjenicu da se uza sve vidove 
grijeha - objektivne (materija) i subjektivne (svijest, sloboda), grije- 
si esencijalno ipak dijele samo na smrtne i lake. Razmotrimo li tri 
relevantna čimbenika s obzirom na težinu grijeha (materiju, svijesti 
slobodu), ishod može biti samo dvostruk: grijeh je ili smrtni ili laki.“? 

Važno je ovo tumačiti u konektsu drugog citata iz Pomirenja i 
pokore: ,Treba dodati — kao što smo učinili i na sinodi — da su neki 
čini intrinzično teški i smrtni (lat. intinsecus gravia et mortalia) 
po snazi njihova objekta. To jest, postoje čini koji, po sebi i u sebi, 
neovisno o okolnostima, su uvijek teško pogrešni po snazi njihova 
objekta. Ovi čini, ako su provedeni sa dostatnom sviješću i slobod- 
no, su uvijek smrtno grešni."** Podjela koja je gore predložena ni u 


%*% Usp. Roberto De Mattei, Friendly Criticism of Rocco Buttiglione's Theses, 
Corrispondenza Romana, 15.11.2017. Tekst na engleskom dostupan na [URL: 
https:/ /rorate-caeli.blogspot.com/2017/11/de-mattei-friendly-criticism-of- 
-rocco.html, pristupljeno 8.6.2022.] 

Ivan Pavao II., Reconciliatio et paenitentia - Pomirenje i pokora, Kršanska 
sadašnjost, Zagreb, 1985., čl. 17. U daljnjem tekstu: RP. 

Riječima Katekizma: ,Težina grijeha je veća ili manja: ubojstvo je veće od krađe. 
Treba voditi računa i o svojstvu povrijeđenih osoba: nasilje nad roditeljima po 
sebi je veće od nasilja nad strancem." KKC, 1858. 

Iz ovog razloga u govoru o AL predlažem korištenje sintagme ,grijeh objektivno 
teške materije" prije nego sintagmom ,teški grijeh" kako bi se izbjegle zabune. 
4 RD&L17 

kojem smislu nije u oprjeci sa zadnjim citatom. Čini se ipak da se 
taj navod služi pojmovima ,težak" i ,smrtan" kao sinonimima kada 
govori o težini materije grijeha (zato u prvoj rečenici govori ,da su 
neki čini intrinzično teški i smrtni po snazi njihova objekta"). Ipak, 
iz treće se rečenice razabire da takvim činima treba dodati ,dostat- 
nu svijest i slobodu" kako bi se moglo reći da je osoba u stanju smrt- 
noga grijeha, tj. da je lišena posvetne milosti. Subjektivno smanjena 
odgovornost, kako je već istaknuto, ni u kojem slučaju ne mijen- 
ja objektivnu narav određenoga grijeha. Objektivno — neki su čini 
teško grješni s obzirom na materiju ili objekt, neovisno o okolnosti- 
ma. Okolnosti mogu jedino učiniti da je odgovornost osobe smanje- 
na pa da se, posljedično, ne nalazi u stanju smrtnoga grijeha. 


2.3. Neostvarivost ideala i postupnost zakona 


Papa Franjo u jednom dijelu pobudnice naglašava da ,savjest 
može prepoznati ne samo da određena situacija, objektivno govoreći, 
ne odgovara svim zahtjevima evanđelja nego, također, može iskreno 
i pošteno prepoznati ono što je trenutačno najvelikodušniji odgovor 
koji može dati Bogu i uvidjeti, s određenom moralnom sigurnošću, 
da upravo to sam Bog traži usred konkretne složenosti nečijih ogra- 
ničenosti, premda to još nije potpuno opredmećen ideal".+4 

Neki autori, nadovezujući se na engleski prijevod tog odlomka u 
kojemu je pojam ,objective ideal", prigovarali su kako ovaj odlomak 
podrazumijeva kako je ideal neostvariv i da će ga mnogi tumačiti 
kao da ih dvostruko ispričava od obveze da ne djeluju: prvi put jer je 
ideal samo ideal, a drugi put jer ono što je objektivno primjenjivo ne 
mora biti subjektivno primjenjivo, tj. primjenjivo na mene u mojim 
okolnostima i stanju volje.*? No ova kritika počiva na pogrešnom 
tumačenju pojma ,ideal". Kako su istaknuli Fastiggi i Goldstein, 
u latinskom izvorniku stoji pojam obiectivum exemplar (objektivni 
egzemplar), a exemplar nikako ne znači neostvarivi ideal, nego uzor 
ili primjer koji treba slijediti.** U hrvatskom je prijevodu to odlično 


“4. AL čl 303. 

#5 Usp. Christian E. Brugger, Five Serious Problems with Chapter Eight of Amoris 
Laetitia, Catholic World Report, 16.4.2016. Dostupno na [URL: http://www. 
catholicworldreport.com/2016/04/22 /five-serious-problems-with-chapter-8-of- 
-amoris-laetitia/, pristupljeno 6. 6. 2022.]. 

“6 Robert Fastiggi, Dawn Eden Goldstein, Does Amoris Laetitia 303 Really 
Undermine Catholic Moral Teaching?, La Stampa, 29.9.2017. Dostupno na [URL: 
http:/ /www.lastampa.it/2017/09/26/vaticaninsider/eng/documents/doesa- 
moris-laetitia-really-undermine-catholic-moral-teaching-yomS5rmEIfGPZsMDI- 
S706eP/pagina.html, pristupljeno 8.6.2022. 

prevedeno kao opredmećeni idealjer se u pojmu opredmećenosti vidi 
da je ideal nešto ostvarivo, što se može opredmetiti, tj. što je opred- 
metljivo. Dakle, ne kaže se da je crkveni nauk isključivo apstraktan 
neostvariv ideal koji bi se trebao prilagođavati pojedincima i okol- 
nostima. Naprotiv, objektivni zahtjevi zakona vrijede isto za sve, ali 
je bitno da se k punini ispunjenja zakona čovjek približuje postu- 
pno, korak po korak. Ne radi se o postupnosti zakona, nego o zako- 
nu postupnosti. Franjo podrazumijeva ostvarenje ideala kao svrhe 
koja se ostvaruje etapama (stupnjevima) rasta. To ne znači da se 
ideal mijenja, nego da sposobnost osobe da ostvari ideal napreduje 
stupnjevito, tj. rastući u zrelosti i svetosti. 

Od moralne nesavršenosti ili neredovite okolnosti prema idealu 
se ide hodom, i to korak po korak. Stoga prethodni navod iz Radosti 
ljubavi treba razumijevati u kontekstu Radosti evanđelja, gdje sto- 
ji: »Mali korak usred velikih ljudskih ograničenosti, može biti Bogu 
ugodniji od izvana gledano ispravnog života onoga koji u svojem 
životu ne nailazi na veće teškoće."““ Ovdje papa Franjo ne govori 
ništa novo o idealu kao takvom (jer ga, može se reći, podrazumije- 
va), već on predlaže pastoralni pristup koji bi one koji ne žive ideal 
vodio k idealu da ga počnu živjeti. 


2.4. Opravdanje intrinzično zlih čina 


Također, stavak 303 nipošto ne govori, kako su neki kritičari 
interpretirali, da Bog u nekim okolnostima želi da čovjek čini 
intrinzično zle čine, odnosno, u kontekstu rastavljenih i civilno 
ponovno vjenčanih, da Bog želi da se rastavljeni i civilno ponovno 
vjenčani upuštaju s nevjenčanim partnerom u spolne odnose izvan 
braka.** Bogu nikako nisu ugodni grijesi koje osoba čini, ali mu 
se ugađa postupnim odricanjem i odustajanjem od grijeha ili dru- 
gim vrlinama koje je osoba počela razvijati. Rečeno riječima Tome 
Akvinskoga, Bog je zadovoljan s osobom secundum quid, tj. u onom 
dijelu koji je dobar, ali ne i s grijehom kao takvim koji osoba još uvi- 
jek čini.“? Djelovanje osobe je dobro naprosto (simpliciter) ako je pod 


“EG, čL 44. 

4“ Usp. Josef Seifert, Does pure Logic threaten to destroy the entire moral Doctrine 
of the Catholic Church?, Aemaet, Wissenschaftliche Zeitschrift fir Philosophie und 
Theologie, 6 (2017.) 2, 2-9. 

“% Usp. Andrea Tornielli, The correctio? The method is incorrect: they do not dis- 
cuss, they condemn, interview with Rocco Buttiglione, La Stampa, 4. 10. 2017. 
Dostupno na [URL: http: / /www.lastampa.it/2017/10/04/vaticaninsider/eng/ 
inquiries-and-interviews/the-correctio-the-method-is-incorrect-they-do-not-di- 
scuss-they-condemn-D7UTKUt9QdTbArDkCCZATN/pagina.html, pristupljeno 
8. 6. 2022.] 

svakim vidom dobro, tj. ako ne uključuje primjese zla ili moralne 
nesavršenosti. Papa Franjo ovdje govori o djelovanju koje nije jed- 
nostavno dobro, jer ima neku moralnu nesavršenost, ali je dobro 
po određenim vidom (secundum quid). Stavak 303 ne negira posto- 
janje intrinzično zlih čina koji se ne mogu braniti kao izbor. Bogu 
je ugodno postupno odricanje od grijeha ili ostvarenje nekog dobra, 
ali nije mu ugodan intrinzično zao čin. 

Kada papa Franjo govori o ,trenutačno najvelikodušnijem odgov- 
oru koji mogu dati Bogu... premda to još nije potpuno opredmećen 
ideal", on tu stavlja naglasak na subjektivne mogućnosti konkretne 
osobe u danom trenutku, a ne na općenitu mogućnost opredmećivanja 
ideala kao takvog. ,Mogućnost'" se ne misli ovdje u metafizičkom ili 
etičkom smislu, kao da bi moralni ideal bio metafizički ili etički 
neostvariv. ,Mogućnost" se misli u praktičnom smislu, s obzirom 
na konkretne mogućnosti čovjeka ovdje i sada, uzimajući u obzir 
njegove ljudske slabosti, razinu napretka u razumijevanju vjere, sta- 
dij rasta u vrlini te ostale čimbenike koji određuju moralni napre- 
dak čovjeka kao povijesnoga i kontingentnog bića. Čovjek je pozvan 
ostvariti ideal, ali uzimajući u obzir vrijeme i konkretne, praktične 
ograničenosti osobe, može se dogoditi da je osoba u nekom tre- 
nutku u stanju taj ideal ostvariti tek djelomično. Objektivni ideal 
ostaje isti, ali subjektivna mogućnost njegova punog ostvarenja je 
dinamička i napreduje kroz ,etape rasta". Poruka ovog stavka Rados- 
ti ljubavi je: upuštati se u spolne odnose s nevjenčanim partnerom 
intrinzično je zao čin i osoba ga treba prestati činiti. Ipak, ,usred 
konkretnih složenosti nečijih ograničenosti" ponekad subjektivno 
neće biti moguće opredmetiti ideal u danom trenutku, nego će osoba 
biti potaknuta da napravi korake u smjeru ostvarivanja ideala. Ti 
koraci su dobri secundum quid i može se reći da će Bogu biti ugodni. 

Ako se pažnja usmjeri na analizu iskustva, kako predlaže 
Wojtyla, stvari postaju puno očiglednije. Primjerice, ako je muškarac 
rastavljen i civilno ponovno vjenčan i istovremeno je nasilan pre- 
ma ženi te ako u jednom trenutku prestane s nasiljem, Bogu će 
biti ugodno odustajanje od nasilja, ali ne i nastavak spolnih odno- 
sa izvan braka. Odgovor na Božji poziv da prestane s nasiljem je 
boguugodan čin, ali to još nije u potpunosti opredmećen ideal na 
koji Bog poziva tu osobu. Zato Bog nastavlja i dalje pozivati tu oso- 
bu kako bi sve savršenije živjela ideal koji joj nudi. Stoga nastavak 
stavka 303 govori da je ,razlučivanje dinamično i mora ostati uvi- 
jek otvoreno za nove etape rasta i nove odluke koje omogućuju pot- 
punije ostvarenje ideala". 


5% AL čl. 303. 

2.5. Pristup pričesti i lom s tradicijom Crkve 


Ako rastavljena i civilno ponovno vjenčana osoba nije u stan- 
ju smrtnog grijeha (što je ranije pokazano da je moguće), ključno je 
pitanje: treba li joj dopustiti da pristupi pričesti? Franjo kaže da ako 
je subjektivna krivnja umanjena ,osoba može živjeti u Božjoj milos- 
ti, može voljeti, i može rasti u životu milosti i ljubavi, primajući u tu 
svrhu pomoć Crkve"."! U čemu se sastoji ta pomoć Crkve? U prijepor- 
noj 351. fusnoti Franjo daje odgovor: ,U određenim slučajevima to 
može uključivati također pomoć sakramenata.""? Tom se rečenicom 
dovoljno jasno pokazuje kako se — u određenim slučajevima — 
otvaraju vrata rastavljenima i civilno ponovno vjenčanima da pris- 
tupe pričesti. U nekoliko je navrata istu misao ponovio i sam Papa. 
Stoga nema prostora tumačenjima da je sve ostalo isto, tj. da Amo- 
ris laetitia ni na koji način ne otvara mogućnost pristupa pričesti 
rastavljenima i civilno ponovno vjenčanima."* Može se reći da je to 
sada — u strogo određenim okolnostima — svakako moguće. 

U toj istoj fusnoti Papa ističe i dva bitna načela iz Evangelii 
gaudium koja rasvjetljuju legitimnost takva pastoralnog pristupa. 
Prvo je načelo: ,Ispovjedaonica nije soba za mučenje, već mjesto 
susreta s Gospodinovim milosrđem"?, a drugo je: ,Euharistija nije 
za savršene, već velikodušni lijek i hrana za slabe." Iako ta načela 
nisu kanonske odredbe niti kazuistička pravila, ona jasno rasv- 
jetljuju pristup koji treba zauzeti prilikom vrjednovanja treba li ras- 
tavljene i civilno ponovno vjenčane pripustiti pričesti. 

Glede prvoga načela, u knjizi Božje je ime milosrđe, Fran- 
jo predlaže: ,Kao ispovjednik, i kada bih se našao pred zatvoren- 
im vratima, uvijek sam tražio nekakvu pukotinu, neki prorez da 
otvorim ta vrata i da mognem darovati oproštenje, milosrđe."?7 Na 


51 Isto, 305. 


52 Isto, fusnota 351. 


53 Pope Francis: “Amoris Laetitia" opens up “many" new possibilities for divorced, 


remarried Catholics, Catholic World Report, 16.4.2016. Dostupno na [URL: 
http:/ /www.catholicworldreport.com/2016/04/16/pope-francis-amoris-la- 
etitia-opens-up-many-new-possibilities-for-divorced-remarried-catholics/, pri- 
stupljeno 8. 6. 2022.] 

Tako npr.: Ratko Perić, biskup, Podsjetnik ispovjednicima, Službeni vjesnik 
Biskupija Mostarsko-duvanjske i Trebinjsko-mrkanske, Biskupski ordinarijat 
Mostar, 3 (2016.), 286. 

5 EG, čl. 44. 

56 ]sto, čl. 47. 

Split, 2016., 41. 

drugome mjestu podsjeća: ,Učenje moralne teologije ne bi trebalo 
propustiti usvojiti ova promišljanja, (...) posebice da prvo mjesto 
pripada ljubavi kao odgovoru na potpuno besplatnu ponudu Božje 
ljubavi. Pokatkad nam je vrlo teško ostaviti mjesta u pastoralu za 
bezuvjetnu božju ljubav. Postavljamo toliko uvjeta milosrđu da 
ga lišavamo konkretnog smisla i stvarnog značenja. To je najgori 
način razvodnjavanja evanđelja.""% Takav pristup postavljanja uvje- 
ta milosrđu ostvaruje se u posebnu pristupu ispovijedi: ,Možda iz 
neke obzirnosti, koja se krije iza velike želje za vjernošću istini, 
neki svećenici traže od pokornika odluku o kajanju u kojoj nema 
tračka sumnje, što ima za posljedicu da milosrđe biva zaklonjeno 
traženjem navodno čiste pravde. Zato je korisno podsjetiti na učen- 
je svetog Ivana Pavla II., koji je rekao da predvidivost novog pada 
ne prejudicira autentičnost odluke'."%%? Dakle, ispovjednici bi trebali 
tražiti svaki mogući — no, ne i (moralno-teološki) nemogući - način 
da udjele odrješenje. 

Izrečeni pastoralni pristup ispovijedi može i treba biti nado- 
punjen drugim načelom: ,Euharistija nije nagrada za savršene, već 
velikodušni lijek i hrana za slabe." Ovo načelo rasvjetljuje mnogo. 
Naime, bitno je zaštiti dostojanstvo sakramenta koji je uzvišen i 
svet. Ne smije se obezvrjeđivati ili podcjenjivati sakrament pristu- 
pajući mu kao čemu običnu ili svjetovnu, potrebno je pristupiti mu 
dostojno. Kao što je rekao apostol Pavao: ,Tko jede i pije, sud sebi 
jede i pije" (1 Kor 11, 29) ili ,tko god jede kruh ili pije čašu Gospodnju 
nedostojno, bit će krivac tijela i krvi Gospodnje" (1 Kor 11, 27). Nauk 
je jasan da se pričesti ne smije pristupiti nedostojno, tj. u stanju 
smrtnoga grijeha. Kada bi tko rekao kako je to moguće, naštetio bi 
samoj osobi jer bi ju naveo na grijeh: da sud sebi jede i pije. Stoga 
nipošto nije dobro da osobe u stanju smrtnoga grijeha bez odrješen- 
ja grijeha pristupaju pričesti. 

S druge strane, iz Pavlovih riječi razabire se da za osobe koje 
nisu u stanju smrtnoga grijeha, tj. koje nisu lišene posvetne milo- 
sti, ne postoji dogmatska prepreka da pristupe sakramentu pričesti. 
Ipak, prepreka može biti pastoralna, tj. može proizlaziti iz opravda- 
ne bojazni da bi pripuštanje onih koji su u vidljivu stanju habitual- 
noga grijeha objektivno teške materije, poput rastavljenih i civilno 
ponovno vjenčanih, moglo izazvati sablazan među ostalim vjerni- 
cima. Sablazan se sržno sastoji u dvjema opasnostima. Prva je što 
vjernici mogu pomisliti da Crkva ima dvostruka mjerila pa neki 


58 ALčL3I1I. 
59 Isto, fusnota 364. 

parovi u neredovitim okolnostima ne smiju pristupiti pričesti, a neki 
smiju, što bi se moglo tumačiti da pojedini svećenici ili Crkva daje 
jednima ono što uskraćuje drugima. Druga je opasnost što vjernici 
mogu zaključiti da Crkva više ne drži moralno nedopustivim prel- 
jub, civilnu rastavu braka ili ,drugi brak" te da rastavljeni i civil- 
no ponovno vjenčani mogu pristupiti pričesti. Bojazan od sablazni 
svakako je opravdana i treba joj odgovorno pristupiti. No kako će 
se pristupiti sablazni, tj. kako će se se zaštiti od nje, nije stvar dog- 
matskog nauka, nego pastoralnoga pristupa. 

U tom smislu treba tumačiti i nesklad između pobudnica Amo- 
ris laetitiai Familiaris consortio. Familiaris consortio zabranjuje pri- 
stup euharistiji rastavljenim i civilno ponovno vjenčanim osobama. 
Ponajprije, važno je reći da navedenim redcima pobudnice Ivan 
Pavao II. potvrđuje i iznosi crkvenu praksu, a ne dogmu, dajući dva 
razloga za takvu praksu: prvi je razlog što su okolnosti u kojima 
žive rastavljeni i civilno ponovno vjenčani objektivno u neskladu s 
Kristovim naukom, a drugi je razlog što se time vjernici mogu dove- 
sti u zabludu o nauku Crkve o braku. 

Općenito, razlozi zbog kojih osoba ne može pristupiti pričesti, 
svode se na dogmatske i pastoralne.*' Prvi je razlog dogmatski jer 
osobe u stanju smrtnoga grijeha ne mogu primiti pričest: to je nauk 
koji nam je ostavio Krist, koji je nepromjenjiv. Drugi je razlog pasto- 
ralno-kanonske naravi te omogućuje zakonitu ili legitimnu auto- 


%$ Cjelovit relevantni odlomak glasi: ,Crkva ponovno potvrđuje svoju praksu, 
temeljenu na Svetom pismu, da ne pripušta u euharistijsko zajedništvo razve- 
dene osobe koje su se ponovno oženile. Oni ne mogu biti pripušteni pričesti zbog 
činjenice da njihovo stanje i životna situacija objektivno proturječe zajedništvu 
ljubavi između Krista i Crkve koje je označeno i izvršeno euharistijom. Osim 
toga postoji još jedan posebni pastoralni razlog: kad bi ti ljudi bili pripušteni 
pričesti, vjernici bi bili odvedeni u zabludu i zbunjenost glede nauka Crkve o 
nerazrješivosti braka. Pomirba u sakramentu pokore, koja bi otvorila put euharis- 
tiji, može biti omogućena onima koji, kajući se jer su razvrgnuli savez i vjernost 
Kristu, iskreno su spremni započeti način života koji više nije u proturječju s 
nerazrješivošću braka. To znači u praksi da, kada zbog ozbiljnih razloga, poput, 
na primjer, odgoja djece, muž i žena ne mogu ispuniti dužnost da se rastanu, 
oni 'preuzimaju na sebe dužnost da žive u potpunoj apstinenciji, tj. apstinenciji 
od čina koji su svojstveni oženjenim parovima.'" Ivan Pavao II., Familiaris con- 
sortio - Obiteljska zajednica. Apostolska pobudnica o zadaćama kršćanske obitelji 
u suvremenom svijetu, Kršćanska sadašnjost, Zagreb, 1981., čl. 84. U daljnjem 
tekstu: FC. 

#1 Usp. Andrea Tornielli, The correctio? The method is incorrect: they do not dis- 
cuss, they condemn, interview with Rocco Buttiglione, La Stampa, 4.10.2017. 
Dostupno na [URL: http: / /www.lastampa.it/2017/10/04/vaticaninsider/eng/ 
inquiries-and-interviews/the-correctio-the-method-is-incorrect-they-do-not-di- 
scuss-they-condemn-D7UTKUt9QdTbArDkCCZATN/pagina.html, pristupljeno 
8. 6. 2022.] 

ritetu da pristup pričesti ograniči rastavljenima i civilno ponovno 
vjenčanima jer bi mogla nastati sablazan budući da je izvanbračna 
zajednica u suprotnosti s Božjim naukom. Ipak, pastoralno-kanon- 
ski razlozi stvar su i ljudskoga zakona te se pristup može promije- 
niti ili prilagoditi ako se uvidi da koji drugi pristup više odgovara 
svrsi u vremenu i kulturi u kojoj se pastoralno djeluje. To znači da 
zakoniti (legitimni) autoritet zbog opravdanih razloga može odre- 
diti izuzetke.$? 

Pastoralni pristup Ivana Pavla II. stavlja veći naglasak na 
objektivnu sastavnicu grijeha i na sigurnost od sablazni. No prvi 
razlog nikako ne uključuje tvrdnju da je osoba u neredovitim okolno- 
stima nužno u stanju smrtnoga grijeha te da, per se, ne bi mogla pri- 
stupiti pričesti. Dakle, još jednom se može utvrditi kako ne postoji 
dogmatska prepreka da rastavljeni i civilno ponovno vjenčani, ako 
nisu u stanju smrtnoga grijeha, pristupe pričesti. 

Ivan Pavao II. i Franjo razlikuju se u pastoralnom pristupu. 
Ivan Pavao II. je isticao objektivni nesklad izvanbračnih zajedni- 
ca s Božjim naukom te zaštićivanje zajednice vjernika od zabluda 
i sablazni. Te je razloge i papa Franjo višekratno naglašavao sma- 
trajući ih legitimnima i važnima.%#* Opasnost sablazni uzimaju u 
obzir i argentinski biskupi u svojim pastoralnim smjernicama koje 
je Papa podigao na razinu službenoga tumačenja pobudnice.** Tako 
u devetoj napomeni argentinski biskupi predlažu da se u nekim 
slučajevima sakramentima može pristupiti izdvojeno, tj. nasamo sa 
svećenikom, posebice tamo gdje može nastati napetost zbog nesu- 
glasica i sporova. Ipak, tvrde biskupi, istovremeno pastiri moraju 
pratiti svoje zajednice kako bi rasle u razumijevanju i prihvaćan- 
ju, ne stvarajući pomutnju glede crkvenoga nauka o nerazrješivosti 
braka. Potrebno je sustavno poučavati vjeri i same zajednice kako 
bi rasle u razumijevanju crkvenoga nauka o olakšavajućim okolno- 
stima i razlučivanju te da budu sposobne shvatiti da Crkva ne može 
promijeniti svoj nauk o nerazrješivosti braka, ali bi se pastoralnim 


2 Usp. Isto. 


85 — Njegovim riječima: ,Razabiranje nikada ne smije djelovati mimo zahtjeva 


evanđeoske istine i milosrđa što ih Crkva predlaže. U tu svrhu treba osigurati 
nužne uvjete krotkosti, pridržanosti i ljubavi prema Crkvi i njezinu nauku, u 
iskrenom ispitivanju Božje volje i želji da se nađe odgovor koji će se s njom što 
više suobličiti. To su stavovi od temeljne važnosti za izbjegavanje velike opasnosti 
od nesporazuma, kao što je shvaćanje prema kojem svaki svećenik može začas 
*srediti iznimke", ili da postoje osobe koje mogu ishoditi sakramentalne povlas- 
tice u zamjenu za usluge." AL, čl. 300. 

$4 Usp. Franciscus PP., Additum ad Epistulam Region Pastoral Buenos Aires, Acta 
Apostolicae Sedis (AAS), CVIII, 10, 1072-1074. 

razlučivanjem moglo spoznati da osobe u neredovitim okolnostima, 
u određenim slučajevima, nisu u stanju smrtnoga grijeha. 

Dakle, papa Franjo razumije opasnost od sablazni i nastoji to 
izbjeći razboritom pastoralnom praksom, kao u slučaju mogućno- 
sti izdvojenoga primanja pričesti, tj. nasamo sa svećenikom. Važno 
je primijetiti i da pastoralni pristup Ivana Pavla II. koji ne dopušta 
zakonite izuzetke, ima i svoje nedostatke. Naime, može se dogoditi 
da se zbog opasnosti od sablazni izgubi stota ovca kojoj je zabranjen 
pristup pričesti, a da ona nije u stanju smrtnoga grijeha. Za kato- 
lika, razumije se, sakramentalna milost koja dolazi po pričesti nije 
tek sporedna stvar u vjerskom životu. Ne može se tek reći da osoba 
može učiniti tzv. duhovnu pričest jer koliko god duhovna pričest bila 
blagotvorna, to nije isto što i tjelesno primanje Krista u sakramentu 
euharistije. Taj sakrament jest hrana koja je slabom i nemoćnom 
čovjeku prijeko potrebna kako bi se mogao nositi s vlastitim slabo- 
stima i navikama te napadima i zamkama zla. 

U tom smislu treba tumačiti načelo pape Franje: ,euharistija 
nije nagrada za savršene, već velikodušni lijek i hrana za slabe". 
Nije riječ o nakani da se euharistija sačuva samo za savršene jer 
Crkva nije zajednica savršenih, nego je i zajednica grješnih. Sakra- 
ment pričesti pomoć je slabom čovjeku da može živjeti savršenstvo 
na koje ga Krist poziva (Mt 5, 48). Za rastavljene i civilno ponovno 
vjenčane, koji žale zbog okolnosti u kojima se nalaze želeći ih pro- 
mijeniti, ostvarivanje savršenstva na koje ih Isus poziva predsta- 
vlja put, i to korak po korak, k ostvarivanju ideala. Na tom putu 
često se susreću s poteškoćama i padovima (kao i svi) i Crkva im 
želi izići u susret kako bi im pružila ruku. Crkva se treba upustiti 
u napor razlučivanja ne bi li uvidjela koji od tih parova ili pojedi- 
naca nisu u stanju smrtnoga grijeha, koji među tim parovima žele 
promijeniti svoje stanje i koji su već krenuli na put promjene. Njima 
Crkva, s obzirom da nema dogmatskih prepreka (nema smrtnoga 
grijeha), nudi i pomoć sakramenata ispovijedi i pričesti, kako bi im 
pomogla da ostvare ideal na koji ih Bog poziva. Pristupajući priče- 
sti, takve će se osobe ojačati da snažnije i odlučnije nastave svoj 
put prema moralno ispravnu životu. Krist želi da se svi ljudi spase 
i stalo mu je do svakoga čovjeka. Isus je ustanovio Crkvu koja ide 
čovjeku ususret i nudi mu ruku spasa. 

Utoliko treba naglasiti da taj pastoralni hod ima svoju svrhu, 
tj. nije besciljno kretanje. Svrha je pastoralne pratnje da osobe koje 
žive u neredovitim okolnostima završe u onim okolnostima koje su 
i objektivno moralno prihvatljive. To će najčešće biti ili kanonsko 
poništenje prethodnoga braka te valjano sklapanje drugoga braka 

ili život u čistoći ,kao brat i sestra" kada nema temelja za poništen- 
je prvoga braka ili razdvajanje od drugoga ,supružnika" kada je to 
moguće i kada ne će uzrokovati novi grijeh, i tomu slično. 


ZAKLJUČAK 


Amoris laetitia ostaje vjerna tradiciji i crkvenom nauku o bra- 
ku, ali istovremeno donosi promjenu pastoralnog pristupa. Ivan 
Pavao II. je u Familiaris consortio zahtijevao da ponovno vjenčani 
parovi žive ,kao brat i sestra" da bi pristupili pričesti, papa Franjo 
sada kaže da je moguće i da ranije pristupe pričesti ako su zado- 
voljeni određeni drugi uvjeti. To ne znači da se svim rastavljenima 
i civilno ponovno vjenčanima otvaraju vrata pričesti, nego se radi 
o tome da su otvorena vrata pastoralnom razlučivanju na temelju 
kojega će svećenik utvrditi postoje li uvjeti za pristup sakramenti- 
ma. Ono što treba naglasiti, jest da je već Ivan Pavao II. napravio 
promjenu pastoralnog pristupa, i to puno veću nego Franjo. 

Naime, Zakonikom kanonskog prava iz 1917. godine rastav- 
ljeni i civilno ponovno vjenčani bili su ekskomunicirani: ,Bigami- 
sti, odnosno, oni koji pokušaju ući u drugi brak - čak i samo u tzv. 
civilni brak — dok prva bračna veza još postoji, jesu ipso facto ozlo- 
glašeni; te ako omalovaže upozorenja svojega Ordinarija i ustraju 
u toj nezakonitoj vezi, bit će ekskomunicirani..." Ivan Pavao II. u 
novom će Zakoniku kanonskoga prava ukloniti tu odredbu, a nje- 
gova pobudnica Familiaris consortio ističe da Crkva treba učiniti sve 
kako bi se rastavljene i civilno ponovno vjenčane osobe osjećale dije- 
lom zajednice te preporučuje njihovo sudjelovanje u misnom slavlju, 
molitvi, karitativnim djelatnostima itd.#* Međutim, zbog već izne- 
senih razloga, ne dopušta im pripuštanje pričesti. Papa Franjo čini 
korak dalje k integraciji te u slučajevima gdje za to postoji opravdan 
temelj, dopušta određene izuzetke od općega pravila. 

Dakle, nema promjene u službenom nauku Crkve - tu Amo- 
ris laetitia ostaje vjerna tradiciji. No, postoji promjena u pastoral- 
nom pristupu. Neki mogu reći da je to pogrešan pastoralni pristup 
i o tome se može raspravljati, no važno je naglasiti da nema mjesta 


$ Bigami, idest qui, obstante coniugali vinculo, aliud matrimonium, etsi tantum 


civile, ut aiunt, attentaverint, sunt ipso facto infames; et si, spreta Ordinarii 
monitione, in illicito contubernio persistant, pro diversa reatus gravitate excom- 
municentur vel personali interdicto plectantur." Codex iuris canonici : Pii X pon- 
tificis maximi iussu digestus, Benedicti Papae XV auctoritate promulgatus. - Om. 
uspor. nasl.: Codex iuris canonici fontium annotatione auctus MDCCCCXVII. 


#6 FC,čl1. 84. 


108 


Crkva u svijetu 57 (2022) suppl. 1, 91-109 


govoru o lomovima, herezama i sl. Pastoralni pristupi i pape Franje 
i Ivana Pavla II. imaju svoje izazove. U pristupu pape Franje post- 
oji mogućnost da se neki vjernici sablazne, iako je učinjeno sve da 
se to izbjegne. Zacijelo je moguće da i se pogriješi u razlučivanju 
o nekim okolnostima. No, u takvim je slučajevima najbolje pomno 
slijediti smjernice pobudnice Amoris laetitia i drugih dokumenata 
o zrelom razlučivanju i pastoralnoj pratnji. I pristup Ivana Pavla II. 
imao je svoje probleme, npr. moglo se izgubiti mnoge vjernike koji 
su se osjećali isključeno iz zajednice iako nisu bili u stanju smrt- 
noga grijeha. Oba pristupa imaju svoje teškoće i svoje prednosti. 
Konačno, ako se vjernici, teolozi, biskupi ne mogu složiti oko pas- 
toralnog pristupa, mislim da je razborito prikloniti se papi na koje- 
mu je ipak zadnja riječ. 


DISPUTED PARTS OF AMORIS LAETITIA 


Summary 


The article touches on some parts of Pope Francis' apostolic 
exhortation Amoris Laetitia that have provoked the greatest con- 
troversy in the Catholic public, such as certain points within the 
cighth chapter concerning the communion of the divorced and civilly 
remarried couples. The thesis offered by the paper is that what 
makes the mentioned points controversial is often the wrong fra- 
mework for the interpretation and approach to understanding Amo- 
ris Laetitia. Considering that Karol Wojtyta's philosophy is suitable 
for creating an interpretive framework for the interpretation of the 
exhortation, the presentation will briefly present the main insights 
of Wojtyla's philosophy to interpret those places of the exhortati- 
on that have provoked controversy in the Catholic public. Speci- 
al emphasis will be placed on clarifying the places that speak of 
allowing communion to the divorced and civilly remarried people. 
The article shows that Amoris Laetitia does not bring about a chan- 
ge in the official doctrine of the Church, but it does bring about a 
change in the pastoral approach. 

